Doi elevi de clasa a opta învață pe brânci pentru Evaluarea Națională. Cum se motivează copiii.
Doi elevi de clasa a opta se motivează reciproc pentru a învăța cât mai bine. Cei doi lucrează și își corectează singuri subiectele pentru Evaluarea Națională. Elev: "Ne-am creat chiar un fel de clasă virtuală".
Am tot auzit părinți, elevi, dar și profesori care se plâng de școala online. Dar există și elevi care nu își pierd motivarea, indiferent de situație. Este și cazul lui Andrei, elev în clasa a opta.Ca să nu uite nimic din materia pentru Evaluarea Națioanală, el exersează zilnic. Vrea să obțină peste 9, chiar 10 dacă se poate, la examenele finale din acest an. Așa că, împreună cu un coleg, s-au apucat serios de treabă.Andrei Mareș, elev clasa a VIII-a, Liceul Teoretic Internațional de Informatică: "Ne-am creat chiar un fel de clasă virtuală unde lucrăm un test de Evaluare Națională în fiecare zi și ni-l coretăm unui altuia. Astfel încât dacă unul nu are chef să facă, celălat îi spune celuilalt: hai fă testul că nu mai facem treabă!"La matematică, Andrei nu are emoții, la română, însă, sunt probleme.Pentru că, totul va depinde de profesorul care-l va nota.Andrei Mareș: "La română partea aiurea este că totul este cam subiectiv.Depinde cum e profesorul, dacă i se pare ideea ta interesantă. Nu mi se pare corectă Evaluarea, dar încerc să fac ce pot."În acest an, examenele pentru Evaluarea Națională încep pe 22 iunie și se vor încheia pe 25 iunie.